CELEX: 62015CN0461
Language: lt
Date: 2015-08-28 00:00:00
Title: Byla C-461/15: 2015 m. rugpjūčio 28 d. Verwaltungsgericht Berlin (Vokietija) pateiktas prašymas priimti prejudicinį sprendimą byloje E.ON Kraftwerke GmbH/Vokietijos Federacinė Respublika

30.11.2015   
            
            
               LT
            
            
               Europos Sąjungos oficialusis leidinys
            
            
               C 398/15
            
         2015 m. rugpjūčio 28 d.Verwaltungsgericht Berlin (Vokietija) pateiktas prašymas priimti prejudicinį sprendimą byloje E.ON Kraftwerke GmbH/Vokietijos Federacinė Respublika
   
   (Byla C-461/15)
   (2015/C 398/19)
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Verwaltungsgericht Berlin
   
   
      Šalys pagrindinėje byloje
   
   
      Pareiškėja: E.ON Kraftwerke GmbH
   
   
      Atsakovė: Vokietijos Federacinė Respublika
   
      Prejudiciniai klausimai
   
   
               1.
            
            
               Kokia informacija yra „svarbi informacija“, kaip ji suprantama pagal Sprendimo 2011/278/ES (1) 24 straipsnio 1 dalį? Ar apribojimą reikėtų suprasti kaip kokybinį ar kaip kiekybinį; ar prie jo priskiriama ir tokia informacija apie numatomus arba jau įvykusius įrenginio pajėgumo, veiklos lygio ir eksploatacijos pokyčius, kuri tiesiogiai nelemia suteikimo sprendimo panaikinimo ar tikslinimo pagal Sprendimo 2011/278/ES 19–21 straipsnius ir dėl kurios nekyla informacijos pateikimo pareiga pagal Sprendimo 2011/278/ES 24 straipsnio 2 dalį?
            
         
               2.
            
            
               Jeigu į pirmąjį klausimą būtų atsakyta neigiamai: Ar Sprendimo 2011/278/ES 24 straipsnio 1 dalį reikia aiškinti taip, kad ja valstybei narei draudžiama iš įrenginius eksploatuojančių veiklos vykdytojų reikalauti ir tokios informacijos apie numatomus arba jau įvykusius įrenginio pajėgumo, veiklos lygio ir eksploatacijos pokyčius, kuri tiesiogiai nelemia suteikimo sprendimo panaikinimo ar tikslinimo pagal Sprendimo 2011/278/ES 19–21 straipsnius ir dėl kurios nekyla informacijos pateikimo pareiga pagal Sprendimo 2011/278/ES 24 straipsnio 2 dalį?
            
         
      (1)  2011 m. balandžio 27 d. Komisijos sprendimas, kuriuo nustatomos suderinto nemokamo apyvartinių taršos leidimų suteikimo pagal Europos Parlamento ir Tarybos direktyvos 2003/87/EB 10a straipsnį pereinamojo laikotarpio Sąjungos taisyklės (pranešta dokumentu Nr. C(2011) 2772) (OL L 130, p. 1).